*Қосымша*

**2024 жылдың қорытындысы бойынша Қазақстан Республикасының**

**2029 жылға дейінгі ұлттық даму жоспарын іске асырудың
негізгі қорытындылары**

Қазақстан Республикасының 2029 жылға дейінгі Ұлттық даму жоспары *(бұдан әрі – ҰДЖ)* аясында **39** негізгі ұлттық индикаторға *(бұдан әрі – НҰИ)* қол жеткізу көзделген.

Есептік кезеңде **36** НҰИ-ға қол жеткізу жоспарланған. 3 НҰИ бойынша – «*PISA тестілеуі негізінде орта білім беру нәтижелерінің сапасы: оқу сауаттылығы (1), математикалық сауаттылық (2), жаратылыстану сауаттылығы (3)»* – 2024 жылға арналған болжамды мәндер анықталмаған, себебі бұл зерттеу әр үш жыл сайын жүргізіледі.

Есептік кезеңде жүргізілген талдау қорытындысы бойынша
**36** НҰИ-дың көпшілігіне 90%-дан кем емес дейгейде қол жеткізілді.

**1**-**кесте.** **НҰИ-ға қол жеткізу туралы ақпарат**

| **№** | **НҰИ** | **Жоспар** | **Факт** | **Қол жеткізу, %** |
| --- | --- | --- | --- | --- |
| 1. | 1-НҰИ. ЖІӨ, млрд АҚШ доллары (ағымдағы бағамен) | 281 | 286 | 101,8 |
| 2. | 2-НҰИ. Экономиканың нақты өсу қарқыны, өткен жылмен салыстырғанда %  | 5,3 | 4,8 | 90,6 |
| 3. | 3-НҰИ. Еңбек өнімділігінің жинақталған өсу индексі, 2022=100 | 109 | 108,5 | 99,5 |
| 4. | 4-НҰИ. Халықтың жан басына шаққандағы ЖІӨ, АҚШ доллары (ағымдағы бағамен) | 13948 | 14187 | 101,7 |
| 5. | 5-НҰИ. Халықтың ақшалай шығыстарының құрылымындағы азық-түлік тауарларына арналған шығыстардың үлесі, %  | 49,4 | 50,6 | 97,6 |
| 6. | 6-НҰИ. Туғандағы күтілетін өмір сүру ұзақтығы, жылдар | 75,5 | 75,44 | 99,9 |
| 7. | 10-НҰИ. QS World University Rankings рейтингісінің топ- 700-дегі Қазақстандық жоғары оқу орындарының саны, бірл. | 6 | 6 | 100,0 |
| 8. | 11-НҰИ. Табысы ең төменгі күнкөріс деңгейінен/ кедейлік шегінен төмен халықтың үлесі, % | 5,2 | 5 | 104,0 |
| 9. | 12-НҰИ. Өңірлік стандарттар жүйесіне сәйкес көрсетілетін әлеуметтік игіліктермен және қызметтермен қамтамасыз етілу деңгейі, % Қалалар | 90,4 | 89 | 98,5 |
| 10. | 13-НҰИ. Өңірлік стандарттар жүйесіне сәйкес көрсетілетін әлеуметтік игіліктермен және қызметтермен қамтамасыз етілу деңгейі, % АЕМ | 65,5 | 65,8 | 100,5 |
| 11. | 14-НҰИ. ТМС реттейтін жылумен, сумен жабдықтау және су бұру желілерінің тозу деңгейі, % | 49 | 49 | 100,0 |
| 12. | 15-НҰИ. Халықтың экологиялық өмір сапасына қанағаттану деңгейі, % | 55,8 | 51,8 | 92,8 |
| 13. | 16-НҰИ. Аумақты геологиялық-геофизикалық зерттеумен қамту, мың шаршы км. | 2014,4 | 2014,4 | 100,0 |
| 14. | 17-НҰИ. Енгізілетін электр қуатының көлемі, 2022 жылдан бері, ГВт | 1,6 | 1,77 | 110,6 |
| 15. | 18-НҰИ. Жаңартылатын энергия көздерінен алынатын электр энергиясының үлесі, өндірістің жалпы көлемінен % | 6 | 6,43 | 107,2 |
| 16. | 19-НҰИ. ЖІӨ-нің энергия сыйымдылығы, 2015 жылғы бағамен тмэ/мың АҚШ доллары | 0,307 |   | *2024 жылғы есептік деректерді ҰСБ 2025 жылғы 1 тамызда жариялайды.* |
| 17. | 20-НҰИ. Өңдеу өнеркәсібі өнімінің экспорты, млрд АҚШ доллары | 26,9 | 28,8 | 107,1 |
| 18. | 21-НҰИ. Қазақстан арқылы транзиттік тасымал көлемі млн тонна | 32,8 | 34,2 | 104,3 |
| 19. | 22-НҰИ. Қазақстан арқылы транзиттік тасымал көлемі мың ЖФЭ  | 1535 | 1395 | 90,9 |
| 20. | 23-НҰИ. АӨК-дегі өңделген өнімнің үлесі\*\*, % | 40 | 59 | 147,5 |
| 21. | 24-НҰИ. ІТ-өнімдер мен көрсетілетін қызметтер экспортының көлемі, млн АҚШ долл. | 700 | 690,73 | 98,7 |
| 22. | 25-НҰИ. Инновация саласындағы белсенділік деңгейі, % | 14,5 | 11,9 | 82,1 |
| 23. | 26-НҰИ. Орналастыру орындарында қызмет көрсетілген ішкі туристер саны, млн адам | 9 | 7,8 | 86,7 |
| 24. | 27-НҰИ. Орналастыру орындарында қызмет көрсетілген келуші туристер саны, млн адам | 2 | 1,3 | 65,0 |
| 25. | 28-НҰИ. ЖІӨ-дегі ШОК ЖҚҚ-ның үлесі, %  | 37 | 39,7 | 107,3 |
| 26. | 29-НҰИ. ЖІӨ-дегі орта кәсіпкерліктің ЖҚҚ-ның үлесі, % | 8,2 | 7 | 85,4 |
| 27. | 30-НҰИ. Негізгі капиталға инвестициялар (НКИ), ЖІӨ-ден % | 15 | 14,3 | 95,3 |
| 28. | 31-НҰИ. НКИ-дың жалпы көлеміндегі сыртқы инвестициялардың үлесі, % | 20 | 15,2  | 76,0 |
| 29. | 32-НҰИ. Бизнеске берілген кредиттердің өсімі, % (2022 жылғы деңгейден) | 40 | 35,8 | 89,5 |
| 30. | 33-НҰИ. Тікелей шетелдік инвестициялардың жалпы ағыны, млрд АҚШ долл. | 24,8 | 17,2 | 69,4 |
| 31. | 34-НҰИ. Парниктік газдар шығарындыларының шекті көлемі, % (1990 жылғы деңгейге қарағанда) | 91 | 90 | 101,1 |
| 32. | 35-НҰИ. Су тасымалдау арналары арқылы ауыл шаруашылығындағы су шығынының деңгейі, % | 50 | 24,02 | 208,2 |
| 33. | 36-НҰИ. Суармалы егіншілікте су үнемдеу технологияларын енгізу есебінен суаратын суды үнемдеу, жылына млн м3  | 326 | 330 | 101,2 |
| 34. | 37-НҰИ. Республикалық бюджеттің мұнайға қатысты емес тапшылығы, ЖІӨ-ден % | 6,1 | 8,1  | 75,3 |
| 35. | 38-НҰИ. 0-ден 1-ге дейінгі шкала бойынша World Justice Project- тен құқық үстемдігі индексінің мәні | 0,55 | 0,54 | 98,2 |
| 36. | 39-НҰИ. Дүниежүзілік банктен мемлекеттік басқару тиімділігі индексінің мәні (-2,5-тен 2,5-ке дейінгі шкала бойынша) | 0,39 |   | *ҰЭМ (31.12.2024 ж. № 314) және СЖРА (05.01.2025 ж. № 1) «2029 жылға дейінгі Негізгі ұлттық индикаторлар картасы индикаторларының қолданылатын деректер көздерін бекіту туралы» бірлескен бұйрығына сәйкес 2024 жылғы есепті деректерді беру мерзімі 2025 жылғы қыркүйек-қараша айларында күтіледі.* |